દરબારી લોકો હેરત પામ્યા. ‘વૈદે તો ભારે કરી. એને ખબર છે છતાં બાપુના વિરોધીની દીકરી માટે પોત જ આવી હિંમત કરે છે.’હા, ઝંડુ ભટ્ટે હિંમત કરી હતી કેમ કે દાડમ એના સ્વાસ્થ્ય માટે જરૂરી હતું. આખા નગરમાં તપાસ કરાવી પણ દાડમ મળ્યું નહીં. એક દાડમની દસ કોરી આપવા છતાં ન મળ્યું. મુંબઇથી દાડમ મંગાવે તો આવતાં આવતાં અઠવાડિયું નીકળી જાય ત્યાં વાવડ આવ્યા કે જામબાપુ માટે હમણાં જ મુંબઇથી દાડમનો આખો કરંડિયો આવ્યો છે.’